stanford-oval/wikipedia huggingface dataset:
วันช้างไทย

| วันช้างไทย |
| --- | --- |
ช้าง เป็นสัตว์ที่มีความเกี่ยวข้องกับวันช้างไทย
ความสำคัญ: เป็นวันที่ให้ประชาชนคนไทย หันมาสนใจช้าง รักช้าง หวงแหนช้างไทย
การถือปฏิบัติ:  การจัดนิทรรศการวันช้างไทย  การสัมมนาเรื่องช้างไทย  การประกวดวาดภาพ 
เริ่ม: ไม่ทราบ
วันที่: 13 มีนาคม
ความถี่: ทุกปี
ครั้งแรก: พ.ศ. 2542
ริเริ่มโดย: คณะรัฐมนตรีไทย คณะที่ 53
ส่วนเกี่ยวข้อง: ช้าง
วันช้างไทย ริเริ่มจากคณะอนุกรรมการประสานงานการอนุรักษ์ช้างไทย ซึ่งเป็นหน่วยงานประสานงาน องค์การภาครัฐและเอกชนที่ทำงานเกี่ยวกับการอนุรักษ์ช้างไทยคณะกรรมการเอกลักษณ์ของชาติ สำนักเลขาธิการนายกรัฐมนตรี เนื่องจากเล็งเห็นว่าหากมีการสถาปนาวันช้างไทยขึ้น จะช่วยให้ประชาชนคนไทย หันมาสนใจช้าง รักช้าง หวงแหนช้าง ตลอดจนให้ความสำคัญต่อการให้ความช่วยเหลืออนุรักษ์ช้างมากขึ้น
คณะอนุกรรมการฯ จึงได้พิจารณาหาวันที่เหมาะสม ซึ่งครั้งแรกได้พิจารณาเอาวันที่สมเด็จพระนเรศวรมหาราชทำยุทธหัตถี มีชัยชนะเหนือพระมหาอุปราชา แต่วันดังกล่าวถูกใช้เป็นวันกองทัพไทยไปแล้ว จึงได้พิจารณาวันอื่น และเห็นว่าวันที่ 13 มีนาคม ซึ่งเป็นวันที่คณะกรรมการคัดเลือกสัตว์ประจำชาติ มีมติให้ช้างเผือกเป็นสัญลักษณ์ของประเทศไทยนั้นมีความเหมาะสม จึงได้นำเสนอมติตามลำดับขั้นเข้าสู่คณะรัฐมนตรี โดยได้รับการสนับสนุนจากกระทรวงเกษตรและสหกรณ์อีกทางหนึ่ง ซึ่งคณะรัฐมนตรีได้มีมติเมื่อ 26 พฤษภาคม พ.ศ. 2541 เห็นชอบให้ วันที่ 13 มีนาคม ของทุกปี เป็น วันช้างไทย และได้ประกาศสำนักนายกรัฐมนตรีเมื่อ 29 พฤษภาคม พ.ศ. 2541ลงในราชกิจจานุเบกษา เมื่อ 18 มิถุนายน พ.ศ. 2541
ผลจากการที่ประเทศไทยมีวันช้างไทยเกิดขึ้น นับเป็นการยกย่องให้เกียรติว่าเป็นสัตว์ที่มีความสำคัญอีกครั้ง นอกเหนือจากเกียรติที่ช้างเคยได้รับในอดีต ไม่ว่าจะเป็นช้างเผือกในธงชาติ หรือช้างเผือกที่เป็นสัญลักษณ์ของประเทศ หรือสัตว์คู่พระบารมีของพระมหากษัตริย์
ดูเพิ่ม

ช้างในประเทศไทย
แหล่งข้อมูลอื่น

ประวัติวันช้างไทย เก็บถาวร 2013-07-21 ที่ เวย์แบ็กแมชชีน
เทศบาลตำบลนากลาง

บทความนี้เกี่ยวกับเทศบาลตำบล สำหรับอำเภอ ดูที่ อำเภอนากลาง
| เทศบาลตำบลนากลาง |
| --- | --- |
เทศบาลตำบล
คำขวัญ: นากลางเมืองน่าอยู่ คู่เศรษฐกิจดี มีบริการที่ประทับใจ
ทต.นากลางที่ตั้งของเทศบาลตำบลนากลาง
พิกัด: 17°18′13.9″N 102°11′46.6″E﻿ / ﻿17.303861°N 102.196278°E﻿ / 17.303861; 102.196278
ประเทศ:  ไทย
จังหวัด: หนองบัวลำภู
อำเภอ: นากลาง
การปกครอง
 • นายกเทศมนตรี: ทวีศักดิ์ จันทะศรี
พื้นที่
 • ทั้งหมด: 40.75 ตร.กม. (15.73 ตร.ไมล์)
ประชากร (2564)
 • ทั้งหมด: 20,522 คน
 • ความหนาแน่น: 503.60 คน/ตร.กม. (1,304.3 คน/ตร.ไมล์)
รหัส อปท.: 05390202
ที่อยู่ สำนักงาน: 330 หมู่ที่ 1 ถนนอุดรธานี-เลย บ้านกกค้อ ตำบลนากลาง อำเภอนากลาง จังหวัดหนองบัวลำภู 39170
โทรศัพท์: 0 4235 9044
เว็บไซต์: http//naklanglocal.go.th
 ส่วนหนึ่งของสารานุกรมประเทศไทย
นากลาง เป็นเทศบาลตำบลแห่งหนึ่งในอำเภอนากลาง จังหวัดหนองบัวลำภู มีพื้นที่ 40.75 ตารางกิโลเมตร ครอบคลุมบางส่วนของตำบลนากลาง ตำบลด่านช้าง และตำบลกุดแห่ มีประชากรปี พ.ศ. 2560 จำนวน 20,522 คน ได้รับการยกฐานะจากสุขาภิบาล เป็นเทศบาลตำบล เมื่อปี พ.ศ. 2542
การจัดตั้ง

เทศบาลตำบลนากลาง ตั้งอยู่ เลขที่ 330 ถนนอุดร-เลย ตำบลนากลาง อำเภอนากลาง จังหวัดหนองบัวลำภู ได้รับการจัดตั้งเป็นสุขาภิบาลนากลาง อำเภอหนองบัวลำภู จังหวัดอุดรธานี เมื่อวันที่ 23 พฤษภาคม พ.ศ. 2509 ต่อมาได้รับการเปลี่ยนแปลงฐานะจากสุขาภิบาลนากลางเป็นเทศบาลตำบลนากลาง อำเภอนากลาง จังหวัดหนองบัวลำภู เมื่อวันที่ 24 พฤษภาคม พ.ศ. 2542
ภูมิศาสตร์ > ที่ตั้งและอาณาเขต

เทศบาลตำบลนากลาง ตั้งอยู่ระหว่างเส้นรุ้งที่ 17 องศาเหนือ และเส้นระแวงที่ 102 องศาตะวันออก ตั้งอยู่ทางทิศตะวันตกของจังหวัดหนองบัวลำภู ห่างจากที่ตั้งจังหวัดหนองบัวลำภู ประมาณ 35 กิโลเมตร ตามทางหลวงแผ่นดินหมายเลข 210 (ถนนอุดร-เลย) ปัจจุบัน เทศบาลตำบลนากลาง ตั้งที่ 330 หมู่ที่ 1 บ้านกกค้อ ตำบลนากลาง อำเภอนากลาง จังหวัดหนองบัวลำภู
ทิศเหนือ จรดกับ องค์การบริหารส่วนตำบลกุดแห่
ทิศใต้ จรดกับ องค์การบริหารส่วนตำบลอุทัยสวรรค์
ทิศตะวันออก จรดกับ องค์การบริหารส่วนตำบลกุดดินจี่
ทิศตะวันตก จรดกับ องค์การบริหารส่วนตำบลด่านช้าง
ภูมิศาสตร์ > สภาพภูมิประเทศ

ลักษณะสภาพภูมิประเทศเทศบาลตำบลนากลาง ส่วนใหญ่เป็นพื้นที่ราบลุ่ม มีภูเขา มีแม่น้ำลำคลองไหลหลายสาย ได้แก่ ลำพะเนียง ลำห้วยเดื่อ ลำห้วยหนองบัว และลำห้วยหนองไฮ จึงทำให้เกิดที่ราบลุ่มข้าง มีลำน้ำเหมาะกับการทำเกษตรกรรมต่างๆ เช่น ปลูกข้าว ปลูกข้าวโพด ปลูกถั่ว ปลูกอ้อย เป็นต้น
ภูมิศาสตร์ > สภาพภูมิอากาศ

ฤดูร้อน เริ่มตั้งแต่เดือนมีนาคม-เดือนเมษายน อุณหภูมิเฉลี่ย 34 องศาเซลเซียส อุณหภูมิสูงสุดประมาณ 36 องศาเซลเซียส
ฤดูฝน เริ่มตั้งแต่เดือนพฤษภาคม-เดือนตุลาคม และจะตกมากในเดือนสิงหาคม-เดือนกันยายน เนื่องจากอิทธิพลพายุดีเปรสชัน
ฤดูหนาว เริ่มตั้งแต่เดือนธันวาคม-เดือนมกราคม อุณหภูมิเฉลี่ยประมาณ 16 องศาเซลเซียส อุณหภูมิต่ำสุดประมาณ 1-3 องศาเซลเซียส
การปกครอง

| ปี | ประชากร | ±% |
| --- | --- | --- |
|  2544  | 22,503 | —     |
|  2547  | 21,683 | −3.6% |
|  2550  | 20,883 | −3.7% |
|  2553  | 20,523 | −1.7% |
|  2556  | 20,576 | +0.3% |
|  2559  | 20,556 | −0.1% |
อ้างอิง: กรมการปกครอง กระทรวงมหาดไทย
เทศบาลตำบลนากลางมีเนื้อที่ 40.75 ตารางกิโลเมตร มีเขตเทศบาลครอบคลุมพื้นที่ 3 ตำบลของอำเภอนากลาง ได้แก่ บางส่วนของตำบลนากลาง ตำบลด่านช้าง ตำบลกุดแห่ ประกอบด้วย 31 ชุมชน แบ่งออกเป็น 2 เขต ดังนี้
| ชุมชนในเขตเทศบาลตำบลนากลาง> ที่ | ชุมชนในเขตเทศบาลตำบลนากลาง> ชุมชนเขต 1 | ชุมชนในเขตเทศบาลตำบลนากลาง> ชุมชนเขต 2 | ชุมชนในเขตเทศบาลตำบลนากลาง>  | ชุมชนในเขตเทศบาลตำบลนากลาง>  |
| --- | --- | --- | --- | --- |
| 1 | ชุมชนกกค้อ | ชุมชนกกโพธิ์ |  |  |
| 2 | ชุมชนนครชัย | ชุมชนกกค้อ |  |  |
| 3 | ชุมชนนันทจันทร์ | ชุมชนภูน้อย |  |  |
| 4 | ชุมชนหนองบัวคำแสน | ชุมชนหนองหญ้าปล้อง |  |  |
| 5 | ชุมชนเลิศเสนีย์ | ชุมชนหนองฉิมพัฒนา |  |  |
| 6 | ชุมชนนครพัฒนา | ชุมชนแก้วอุดม |  |  |
| 7 | ชุมชนโพธิ์แก้ว | ชุมชนหนองบัวคำแสน |  |  |
| 8 | ชุมชนศิริชัย | ชุมชนหนองด่าน |  |  |
| 9 | ชุมชนหินแบ่นศิลา | ชุมชนหนองด่าน |  |  |
| 10 | ชุมชนสุขสวัสดิ์พัฒนา | ชุมชนนากุดผึ้ง |  |  |
| 11 | ชุมชนกุดแห่ | ชุมชนแก้วมุงคุณ |  |  |
| 12 | ชุมชนโพธิ์ค้ำ | ชุมชนด่านคำ |  |  |
| 13 | ชุมชนหนองแกน้อย | ชุมชนหนองบัวคำแสนกลาง |  |  |
| 14 | ชุมชนศรีอุบล | ชุมชนภูเงิน |  |  |
| 15 | ชุมชนเพ็ชรสุวรรณ์ |  |  |  |
| 16 | ชุมชนโคกสีกา |  |  |  |
เศรษฐกิจ > ลักษณะการประกอบอาชีพ

ประชาชนส่วนใหญ่ในเขตเทศบาลตำบลนากลางประกอบอาชีพเกษตรกรรม ปลูกพืชเศรษฐกิจที่สำคัญ ได้แก่ อ้อย ข้าว ข้าวโพด มันสำปะหลัง เป็นต้น
เศรษฐกิจ > ลักษณะของชุมชนในท้องถิ่น

การตั้งถิ่นฐานชองชุมชนเทศบาลตำบลนากลาง มีลักษณะรวมตัวเป็นกลุ่มโดยเกาะกลุ่มตามเส้นทางสายหลักและมีบางชุมชนที่กระจายออกไป การกระจายตัวของประชากรส่วนใหญ่จะรวมเป็นกลุ่มใหญ่3กลุ่มใหญ่คือ กลุ่มบ้านกกค้อ กลุ่มบ้านหนองด่าน กลุ่มบ้านกุดแห่ ซึ่งการกระจายตัวของกลุ่มดังกล่าวมีเส้นทางคมนาคมติดต่อกันได้อย่างสะดวก โดยอาศัยเส้นทางสายอุดรธานี - เลย หรือ ทางหลวงแผ่นดินหมายเลข 210 เป็นเส้นทางหลัก
เศรษฐกิจ > การพาณิชย์และการบริการ

สถานีน้ำมัน/ปั๊ม จำนวน 3 แห่ง
ร้านเสริมสวย จำนวน 27 แห่ง
ตลาดสด จำนวน 3 แห่ง
ร้านขายยา จำนวน 5 แห่ง
สถานที่จำหน่ายอาหาร/สะสมอาหาร พรบ.สาธาณณสุข จำนวน 132 แห่ง
สถานที่จำหน่ายสินค้าในที่สาธารณะและเร่ขาย จำนวน 47 แห่ง
โรงฆ่าสัตว์ จำนวน 1 แห่ง
ธนาคาร จำนวน 5 แห่ง
โรงแรมและที่พัก จำนวน 13 แห่ง
เศรษฐกิจ > ธนาคาร

ธนาคารในเขตเทศบาลตำบลนากลาง มีทั้งหมด 5 แห่ง ดังนี้
ธนาคารออมสิน สาขา นากลาง
ธนาคารกสิกรไทย สาขา ย่อยนากลาง
ธนาคารกรุงศรีอยุธยา สาขา นากลาง
ธนาคารเพื่อการเกษตรและสหกรณ์การเกษตร สาขา นากลาง
ธนาคารกรุงไทย สาขา นากลาง
โครงสร้างพื้นฐาน > การขนส่ง

เส้นทางคมนาคมขนส่งมีทางหลวงแผ่นดินหมายเลข 210 และทางหลวงจังหวัด อีกหลายสายที่เชื่อมต่อระหว่างเขตเทศบาลตำบลนากลาง กับองค์กรปกครองส่วนท้องถิ่นอื่น และอำเภอใกล้เคียงกับอำเภอนากลาง ดังนั้นการสัญจรไปมาสะดวกเพราะถนนสายหลักในเขตเทศบาลมี 4 ช่องจราจร มีสัญญาณไฟจราจร 1 แห่ง
โครงสร้างพื้นฐาน > การศึกษา

สถานศึกษาในเขตเทศบาลตำบลนากลาง มีดังนี้
| --- | --- |
 โรงเรียนมัธยม สพม. โรงเรียนคำแสนวิทยาสรรค์ โรงเรียนประถม สพป. โรงเรียนบ้านกกค้อกกโพธิ์  โรงเรียนบ้านหนองบัวคำแสน  โรงเรียนนครชัยประชาสรรค์  โรงเรียนบ้านหนองด่าน  โรงเรียนกุดแห่วิทยา:  โรงเรียนสังกัดเทศบาลตำบลนากลาง โรงเรียนเทศบาลนากลาง 1 ศูนย์พัฒนาเด็กเล็ก ศูนย์พัฒนาเด็กเล็กวัดบูรพาราม  ศูนย์พัฒนาเด็กเล็กวัดศริชัยพัฒนาราม  ศูนย์พัฒนาเด็กเล็กวัดเทพมงคลพิชัย  ศูนย์พัฒนาเด็กเล็กศรีสุวรรณ-คำแสน  ศูนย์พัฒนาเด็กเล็กมัชฌิมโพธิการาม
โครงสร้างพื้นฐาน > สาธารณสุข

มีสถานพยาบาลของรัฐจำนวน 1 แห่ง คือ โรงพยาบาลนากลาง และมีศูนย์บริการสาธารณสุข 1 แห่ง คือ ศูนย์สุขภาพชุมชนตำบลนากลาง
ปฏิทินวันขนบธรรมเนียมและประเพณี

งานทำบุญตักบาตรวันขึ้นปีใหม่ จัดขึ้นที่ บริเวณสองฝั่งถนนอุดร-เลย บริเวณบ้านกกค้อ เดือนมกราคม
งานบุญผะเหวด ฟังเทศน์มหาชาติ จัดขึ้นที่ วัดศิริชัยพัฒนาราม เดือนมีนาคม
ประเพณีสงกรานต์ เดือนเมษายน
บุญบั้งไฟเทศบาลตำบลนากลาง เดือนพฤษภาคม-มิถุนายน
ตักบาตรเทเวโรหณะ จัดขึ้นที่ วัดสันติธรรมบรรพต เดือนตุลาคม
งานวันเฉลิมพระชนมพรรษา 5 ธันวามหาราช จัดขึ้นที่ สนามหน้าศูนย์ราชการอำเภอนากลาง ระหว่างวันที่ 3-7 ธันวาคม
เปรมศักดิ์ เพียยุระ

| เปรมศักดิ์ เพียยุระ |
| --- | --- |

สมาชิกวุฒิสภา กลุ่มสาธารณสุข
อยู่ในวาระ
เริ่มดำรงตำแหน่ง  10 กรกฎาคม พ.ศ. 2567
สมาชิกสภาผู้แทนราษฎรจังหวัดขอนแก่น
ดำรงตำแหน่ง 2 กรกฎาคม พ.ศ. 2538 – 5 มกราคม พ.ศ. 2548
 
ข้อมูลส่วนบุคคล
เกิด: 10 มิถุนายน พ.ศ. 2508 (59 ปี) จังหวัดขอนแก่น ประเทศไทย
พรรคการเมือง: ความหวังใหม่ (2538–2545) ไทยรักไทย (2545–2549) ชาติไทย (2550–2551) ภูมิใจไทย (2551–2561) พลังประชารัฐ (2561) พลังท้องถิ่นไท (2561–2565) รวมไทยสร้างชาติ (2565–2567)
ศิษย์เก่า: มหาวิทยาลัยขอนแก่น

นายแพทย์ เปรมศักดิ์ เพียยุระ (เกิด 10 มิถุนายน พ.ศ. 2508) สมาชิกวุฒิสภา อดีตสมาชิกสภาผู้แทนราษฎรจังหวัดขอนแก่น อดีตนายกเทศมนตรีเมืองบ้านไผ่
การศึกษา

ดร.นายแพทย์ เปรมศักดิ์ เพียยุระ จบการศึกษาปริญญาตรีจากคณะแพทยศาสตร์ มหาวิทยาลัยขอนแก่น ระดับปริญญาโท ศิลปศาสตร์มหาบัณฑิต (รัฐศาสตร์) มหาวิทยาลัยรามคำแหง  และระดับปริญญาโทพุทธศาสนามหาบัณฑิต มหาวิทยาลัยมหาจุฬาลงกรณราชวิทยาลัยและระดับปริญญาเอก ปรัชญาดุษฎีบัณฑิต สาขาพัฒนศาสตร์ มหาวิทยาลัยขอนแก่น
งานการเมือง

เปรมศักดิ์ เพียยุระ เริ่มงานการเมืองโดยเป็น ส.ส.ขอนแก่น ในสังกัดพรรคความหวังใหม่ ดำรงตำแหน่งที่ปรึกษารัฐมนตรีว่าการกระทรวงมหาดไทย และกระทรวงแรงงานและสวัสดิการสังคม (พลเอกชวลิต ยงใจยุทธ) เมื่อพรรคความใหม่ควบรวมกับพรรคไทยรักไทย นายแพทย์เปรมศักดิ์ได้ย้ายมาสังกัดพรรคไทยรักไทย โดยเป็น ส.ส.บัญชีรายชื่อ[ต้องการอ้างอิง]
งานการเมือง > การอุปสมบทในระหว่างการเลือกตั้ง พ.ศ. 2549

เมื่อวันที่ 11 มีนาคม พ.ศ. 2549 นายแพทย์เปรมศักดิ์ได้ยื่นใบลาออกจากสมาชิกพรรคพรรคไทยรักไทยอย่างกะทันหัน และเข้าพิธีอุปสมบทที่วัดพิกุลทอง จากนั้นได้เดินทางไปจำวัดที่วัดสวนแก้ว จังหวัดนนทบุรี ซึ่งมีพระพยอม กัลยาโณ เป็นเจ้าอาวาส[ต้องการอ้างอิง]
การลาออกของนายแพทย์เปรมศักดิ์ ส่งผลให้พรรคไทยรักไทยมี ส.ส.บัญชีรายชื่อ เหลือเพียง 99 คน เมื่อรวมกับ ส.ส.ระบบเขตอีก 400 คน เป็น 499 คน ไม่ครบตามที่ระบุไว้ในมาตรา 98 ของรัฐธรรมนูญแห่งราชอาณาจักรไทย พุทธศักราช 2540 และมีคำวิพากษ์วิจารณ์ว่า  เมื่อจำนวน ส.ส.ไม่ครบที่จะเป็นองค์ประกอบของสภาผู้แทนราษฎร ก็ไม่สามารถประกอบรัฐพิธีเปิดสมัยประชุมสภาผู้แทนราษฎร c"'หมอเปรม'บวชผ่าทางตัน!ทรท.ระส่ำกลัวสภาไม่500". คลังข้อมูลเก่าเก็บจากแหล่งเดิมเมื่อ 2007-09-29. สืบค้นเมื่อ 2021-09-02.</ref> และไม่สามารถประชุมสภาผู้แทนราษฎรเพื่อคัดเลือกประธานสภาผู้แทนราษฎรและนายกรัฐมนตรีได้[ต้องการอ้างอิง]
งานการเมือง > การเมืองหลังรัฐประหาร

เมื่อวันที่ 12 กุมภาพันธ์ พ.ศ. 2551 นายแพทย์เปรมศักดิ์ เพียยุระ ได้รับการแต่งตั้งให้ดำรงตำแหน่งที่ปรึกษารัฐมนตรีว่าการกระทรวงเกษตรและสหกรณ์ (สมศักดิ์ ปริศนานันทกุล) โดยมอบหมายให้ดำเนินการแก้ไขปัญหาของเกษตรกรและผู้ยากจนทั่วประเทศ รวมทั้งให้คำปรึกษาเพื่อเสนอแนะรัฐมนตรีโดยตรง[ต้องการอ้างอิง]
ต่อมานายแพทย์เปรมศักดิ์ เพียยุระ เข้าร่วมงานกับพรรคภูมิใจไทยภายหลังรัฐประหารในประเทศไทย พ.ศ. 2557
จากนั้นในเดือนมิถุนายน พ.ศ. 2561 ได้ย้ายมาร่วมงานกับพรรคพลังประชารัฐ[ต้องการอ้างอิง] แต่ในเวลาต่อมาย้ายมาสังกัดพรรคพลังท้องถิ่นไท เขาลงสมัครรับเลือกตั้งในพื้นที่จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังท้องถิ่นไท แต่ไม่ได้รับเลือกตั้ง ต่อมานายแพทย์เปรมศักดิ์ได้ลาออกจากสมาชิกพรรคพลังท้องถิ่นไท กระทั่งวันเสาร์ที่ 26 พฤศจิกายน พ.ศ. 2565 นายแพทย์เปรมศักดิ์ได้สมัครสมาชิกสภาผู้แทนราษฎร เขต 11 จังหวัดขอนแก่น พรรครวมไทยสร้างชาติ แต่ไม่ได้รับการเลือกตั้ง ปีต่อมาเขาลงสมัครรับเลือกเป็นสมาชิกวุฒิสภา และได้รับเลือกเข้ามาในกลุ่มที่ 4 ในอันดับที่ 8
คดีความ

เขาถูกสื่อมวลชนแจ้งความตามความผิดประมวลกฎหมายอาญา กักขัง หน่วงเหนี่ยว และเขาแจ้งความสื่อมวลชนด้วยเช่นเดียวกัน ฐานบุกรุกและละเมิดสิทธิ์
ในวันที่ 25 สิงหาคม พ.ศ. 2559 ได้มีการเผยแพร่คำสั่งหัวหน้า คณะรักษาความสงบแห่งชาติ ที่ 50/2559 อาศัยอำนาจตามความในมาตรา 44 ของ รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 พักงานนายแพทย์เปรมศักดิ์ในฐานะนายกเทศมนตรี เทศบาลเมืองบ้านไผ่ โดยไม่พ้นจากตำแหน่งจนกว่าจะมีคำสั่งเปลี่ยนแปลงพร้อมกับ หม่อมราชวงศ์สุขุมพันธุ์ บริพัตร ที่ถูกพักงานในฐานะ ผู้ว่าราชการกรุงเทพมหานคร
วันที่ 21 มิถุนายน 2561 ศาลจังหวัดพล อำเภอพล จังหวัดขอนแก่น ได้อ่านคำพิพากษาคดีที่สื่อมวลชน จังหวัดขอนแก่น 5 คน เป็นโจทก์ฟ้อง นายแพทย์ เปรมศักดิ์ เพียยุระ อดีตนายกเทศมนตรีเมืองบ้านไผ่ จำเลยที่ 1 และ ว่าที่ร้อยตรี บัวทอง โลขันธ์ อดีตเลขานุการนายกรัศมนตรีเมืองบ้านไผ่ จำเลยที่ 2 ในข้อกล่าวหากระทำอนาจารต่อหน้าธารกำนัน จับผู้สื่อข่าวผู้ชายแก้ผ้า ขณะเข้าไปสอบถามหลังมีภาพภายในห้องปฏิบัติราชการนายกเทศมนตรีเมืองบ้านไผ่ อ.บ้านไผ่ จ.ขอนแก่นโดยทางศาล ได้มีคำพิพากษากักขัง นพ.เปรมศักดิ์ และ ร.ต.บัวทอง คนละ 2 เดือน โดยไม่รอลงอาญา ภายหลังศาลได้ให้ประกันตัวจำเลยทั้งสองด้วยหลักทรัพย์คนละ 120,000 บาท โดยทนายได้นำหลักทรัพย์เป็นโฉนดที่ดินยื่นประกันตัว โดยทั้งนี้ ศาลได้ให้โจทก์สามารถยื่นอุทธรณ์ได้
ทนายความฝ่ายโจทก์ เปิดเผยว่า ศาลจังหวัดพล จ.ขอนแก่น ได้ส่งหนังสือมายังฝ่ายโจทก์ โดยแจ้งว่า นพ.เปรมศักดิ์ จำเลยที่ 1 และ ร.ต.บัวทอง ที่ 2 ได้ยื่นคำร้องขอรับสารภาพผิดตามฟ้องตลอดข้อกล่าวหา และให้ยกเลิกหมายนัดการฟังคำพิพากษาของศาลอุทธรณ์ภาค 4 ในวันที่ 22 กรกฎาคม 2562 โดยการรับสารภาพผิดตามฟ้องเป็นการรับสารภาพในชั้นอุทธรณ์
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

ประวัติ จากพรรคไทยรักไทย เก็บถาวร 2007-09-28 ที่ เวย์แบ็กแมชชีน
ประวัติ จากสภาผู้แทนราษฎรไทย เก็บถาวร 2007-09-27 ที่ เวย์แบ็กแมชชีน
ฟาริดา สุไลมาน

| ฟาริดา สุไลมาน> ข้อมูลส่วนบุคคล |
| --- | --- |
เกิด: ฟาริดา ประธาน 26 มกราคม พ.ศ. 2507 (60 ปี) อำเภอศีขรภูมิ จังหวัดสุรินทร์ ประเทศไทย
ศาสนา: อิสลาม
พรรคการเมือง: ไทยรักไทย (2543–2550) พลังประชาชน (2550–2551) มาตุภูมิ (2551–2554)   ภูมิใจไทย (2554–2564)   ไทยสร้างไทย (2564–ปัจจุบัน)
คู่สมรส: มุข สุไลมาน

ฟาริดา สุไลมาน (เกิด 26 มกราคม พ.ศ. 2507) อดีตสมาชิกสภาผู้แทนราษฎรจังหวัดสุรินทร์ และอดีตรองโฆษกกระทรวงการพัฒนาสังคมและความมั่นคงของมนุษย์ เป็นภรรยาของมุข สุไลมาน
ประวัติ

ฟาริดา มีชื่อเล่นว่า โน เกิดเมื่อวันที่ 26 มกราคม พ.ศ. 2507 ที่อำเภอศีขรภูมิ จังหวัดสุรินทร์ ในครอบครัวที่เป็นมุสลิม 1 ใน 5 ครอบครัวในจังหวัดสุรินทร์ บิดาชื่อดรุณ ประธาน เป็นลูกครึ่งปาทานและเขมร ทั้งบิดาและมารดาล้วนเคยดำรงตำแหน่งกำนันในท้องถิ่น จบการศึกษาชั้นมัธยมศึกษาจากโรงเรียนสุรวิทยาคาร จากนั้นศึกษาต่อในระดับปริญญาตรี สาขาจิตวิทยาการแนะแนว มหาวิทยาลัยศรีนครินทรวิโรฒ ประสานมิตร จบการศึกษาปริญญาโท สาขาการแนะแนว จากมหาวิทยาลัยศรีนครินทรวิโรฒ และปริญญาเอกสาขายุทธศาสตร์การพัฒนาภูมิภาคจากมหาวิทยาลัยราชภัฏสุรินทร์
ฟาริดาสมรสกับมุข สุไลมาน อดีตสมาชิกสภาผู้แทนราษฎรจังหวัดปัตตานี มีบุตร 2 คน คือ นัสรี และฟาดิล สุไลมาน
งานการเมือง

ฟาริดา สุไลมานเริ่มทำงานการเมืองโดยเป็นนายกเทศมนตรีตำบลระแงง อำเภอศีขรภูมิ จังหวัดสุรินทร์ ต่อมาจึงได้หันเข้ามาทำงานการเมืองในระดับชาติ โดยการลงสมัครรับเลือกตั้งสมาชิกสภาผู้แทนราษฎร จังหวัดสุรินทร์ และได้รับการเลือกตั้งถึง 3 สมัย ในสังกัดพรรคไทยรักไทย พรรคพลังประชาชน และย้ายมาสังกัดพรรคมาตุภูมิ ต่อมาภายหลังการยุบสภาเมื่อวันที่ 10 พฤษภาคม พ.ศ. 2554 จึงได้ย้ายมาสังกัดพรรคภูมิใจไทย และลงสมัคร สส. จังหวัดสุรินทร์ ในนามพรรคภูมิใจไทย ซึ่งเป็นคนละพรรคกับมุข สุไลมานผู้เป็นสามี
ฟาริดา สุไลมาน เคยได้รับการแต่งตั้งเป็นที่ปรึกษารัฐมนตรีว่าการกระทรวงเกษตรและสหกรณ์ รองโฆษกกระทรวงการพัฒนาสังคมและความมั่นคงของมนุษย์
ในปี พ.ศ. 2564 เธอย้ายไปร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธ์ กระทั่งทางพรรคไทยสร้างไทยได้มีการแถลงข่าวเปิดตัวนางฟาริดาเป็น ว่าที่ผู้สมัคร ส.ส. เขต 5 จังหวัดสุรินทร์ ของทางพรรค
งานการเมือง > กรณีที่เป็นข่าว

ฟาริดา สุไลมาน เคยตกเป็นข่าวดังเนื่องจากถูกกัปตันการบินไทยขวางไม่ให้ขึ้นเครื่องบิน เที่ยวบินกรุงเทพฯ-ขอนแก่น เพื่อที่จะเดินทางกลับพื้นที่ที่ จ.สุรินทร์ โดยสายการบินไทย เที่ยวบินที่ TG1040 กรุงเทพฯ-ขอนแก่น แต่ขณะเดินไปที่ประตูเครื่องบิน มีชายแต่งกายคล้ายกัปตันเครื่องมาขวางและสอบถามว่าตนเองเป็น ส.ส.พรรคพลังประชาชนใช่หรือไม่ พร้อมกล่าวว่า การบินไทย ไม่ต้อนรับ ส.ส.พรรคพลังประชาชน
ผลงาน > งานเขียน

พ.ศ. 2557 - หนังสือ"ผู้หญิงสองวัฒนธรรม บนเส้นทางชีวิตการเมือง"
ผลงาน > พิธีกร

พ.ศ. 2557 - รายการ wanita variety ทางช่อง TMTV (ช่องทีวีมุสลิม)
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
คณะผู้แทนสังเกตการณ์ทางทหารของสหประชาชาติในอินเดียและปากีสถาน

| --- | --- |

ชื่อย่อ: UNMOGIP
ก่อตั้ง: 30 มีนาคม พ.ศ. 2494; 73 ปีก่อน (2494-03-30)
ประเภท: คณะผู้แทนรักษาสันติภาพ
สถานะตามกฎหมาย: ดำเนินการอยู่
สํานักงานใหญ่: อิสลามาบัด (พฤศจิกายนถึงเมษายน) และ ศรีนคร (พฤษภาคมถึงตุลาคม)
องค์กรปกครอง: คณะมนตรีความมั่นคงแห่งสหประชาชาติ
เว็บไซต์: unmogip.unmissions.org
คณะผู้แทนสังเกตการณ์ทางทหารของสหประชาชาติในอินเดียและปากีสถาน (อังกฤษ: United Nations Military Observer Group in India and Pakistan: UNMOGIP) ก่อตั้งขึ้นโดยคณะมนตรีความมั่นคงแห่งสหประชาชาติในปี พ.ศ. 2492 เพื่อสังเกตการณ์การหยุดยิงระหว่างอินเดียและปากีสถานในภูมิภาคกัศมีร์
ประวัติ

คณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) ก่อตั้งขึ้นโดยข้อตกลงการาจีในปี พ.ศ. 2492 ซึ่งกำหนดแนวหยุดยิงภายใต้การดูแลของผู้สังเกตการณ์ทางทหารของสหประชาชาติ กลุ่มผู้สังเกตการณ์ที่ไม่มีอาวุธกลุ่มแรกมาถึงพื้นที่ภารกิจในเดือนมกราคม พ.ศ. 2492 เพื่อดูแลการหยุดยิงระหว่างอินเดียและปากีสถาน
บทบาทและความรับผิดชอบ

ภารกิจหลักของคณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) ได้แก่ การสังเกตการณ์และการรายงาน การสืบสวนข้อร้องเรียนเกี่ยวกับการละเมิดการหยุดยิง และการส่งผลการค้นพบไปยังแต่ละฝ่ายและเลขาธิการ ภารกิจนี้มีบทบาทสำคัญในการติดตามและรายงานสถานการณ์ตลอดแนวควบคุม (Line of Control: LoC) จึงมีส่วนสนับสนุนการรักษาสันติภาพและเสถียรภาพในภูมิภาค
ความท้าทาย

คณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) เผชิญอุปสรรคหลายประการในการปฏิบัติหน้าที่ ได้แก่ ข้อจำกัดในการเดินทางของเจ้าหน้าที่ UNMOGIP ความล่าช้าในการขอวีซ่า และความยากลำบากในการดำเนินงาน
การพัฒนาล่าสุด

ในปี พ.ศ. 2566 เจ้าหน้าที่ระดับสูงของสหประชาชาติรายงานว่าการหยุดยิงตามแนวควบคุม (LoC) ยังคงดำเนินต่อไป โดยมีรายงานการละเมิดเพียง 2 ครั้งเท่านั้น นอกจากนี้ รองผู้ว่าราชการแคว้นชัมมูและกัศมีร์ นายมาโนจ ซินฮา ได้ระบุว่ารัฐบาลจะสอบสวนประเด็นที่เกี่ยวข้องกับการปิดสำนักงานสหประชาชาติในกัศมีร์
ดูเพิ่ม

กรณีพิพาทกัศมีร์
สหประชาชาติไกล่เกลี่ยข้อพิพาทกัศมีร์
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ
อำเภอจุฬาภรณ์

บทความนี้เกี่ยวกับอำเภอในประเทศไทย สำหรับความหมายอื่น ดูที่ จุฬาภรณ์
| อำเภอจุฬาภรณ์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chulabhorn
คำขวัญ: สามวังลือเลื่อง นามเมืองเจ้าฟ้า   ศิลาช่องคอย อร่อยคั่วกลิ้ง
แผนที่จังหวัดนครศรีธรรมราช เน้นอำเภอจุฬาภรณ์
พิกัด: 8°4′30″N 99°52′12″E﻿ / ﻿8.07500°N 99.87000°E﻿ / 8.07500; 99.87000
ประเทศ:  ไทย
จังหวัด: นครศรีธรรมราช
พื้นที่
 • ทั้งหมด: 192.505 ตร.กม. (74.327 ตร.ไมล์)
ประชากร (2564)
 • ทั้งหมด: 31,507 คน
 • ความหนาแน่น: 163.67 คน/ตร.กม. (423.9 คน/ตร.ไมล์)
รหัสไปรษณีย์ : 80130, 80180  (เฉพาะตำบลบ้านชะอวดและบ้านควนมุด) 
รหัสภูมิศาสตร์: 8019
ที่ตั้งที่ว่าการ: ที่ว่าการอำเภอจุฬาภรณ์ หมู่ที่ 4 ตำบลสามตำบล อำเภอจุฬาภรณ์ จังหวัดนครศรีธรรมราช 80130
 ส่วนหนึ่งของสารานุกรมประเทศไทย
จุฬาภรณ์ เป็นอำเภอหนึ่งในจังหวัดนครศรีธรรมราช เดิมเป็นเขตท้องที่ของอำเภอร่อนพิบูลย์ทั้งหมด ก่อนที่พื้นที่บางส่วนจะย้ายมาขึ้นกับอำเภอชะอวดในปี พ.ศ. 2496 (ตำบลบ้านควนมุด ตำบลบ้านชะอวด) ก่อนที่จะขอจัดตั้งเป็นอำเภอซึ่งตั้งขึ้นเป็นกรณีพิเศษ เนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจริญพระชนมายุครบ 3 รอบ เมื่อวันที่ 7 มีนาคม พ.ศ. 2537 โดยแยกการปกครองบางส่วนออกจากอำเภอร่อนพิบูลย์ และอำเภอชะอวด
ที่ตั้งและอาณาเขต

อำเภอจุฬาภรณ์ตั้งอยู่ทางทิศใต้ของจังหวัด มีอาณาเขตติดต่อกับอำเภอข้างเคียงดังนี้
ทิศเหนือ ติดต่อกับอำเภอร่อนพิบูลย์
ทิศตะวันออก ติดต่อกับอำเภอร่อนพิบูลย์และอำเภอชะอวด
ทิศใต้ ติดต่อกับอำเภอชะอวด
ทิศตะวันตก ติดต่อกับอำเภอทุ่งสงและอำเภอร่อนพิบูลย์
ประวัติ

อำเภอจุฬาภรณ์ จังหวัดนครศรีธรรมราช เดิมเป็นพื้นที่รอยต่อระหว่างอำเภอร่อนพิบูลย์กับอำเภอชะอวด โดยเป็นพื้นที่ตำบลบ้านควนมุด ตำบลบ้านชะอวด อำเภอชะอวด และตำบลควนหนองคว้า ตำบลทุ่งโพธิ์ ตำบลสามตำบล ตำบลนาหมอบุญ อำเภอร่อนพิบูลย์ ทั้งนี้พื้นที่ดังกล่าวเดิมเป็นพื้นที่มีความกันดารและห่างไหลจากอำเภอ และโดยเฉพาะอย่างยิ่งมีปัญหาความมั่นคงและความสงบเรียบร้อย จำเป็นที่จะต้องได้รับการพัฒนาแก้ไขโดยเร่งด่วน ทั้งด้านโครงสร้างพื้นฐาน การปกครอง การอาชีพ สังคมจิตวิทยา และการให้บริการประชาชน จึงมีการขอจัดตั้งพื้นที่ดังกล่าวเป็นอำเภอจุฬาภรณ์ (กรณีพิเศษ) พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้ตราพระราชกฤษฎีกาตั้งอำเภอ เพื่อเป็นประโยชน์แก่การปกครองและความสะดวกของประชาชน เมื่อวันที่ 29 มกราคม พ.ศ. 2537 และได้รับพระราชทานพระอนุญาตให้ใช้พระนามศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี เป็นชื่ออำเภอ โดยได้ทำพิธีเปิดอำเภอและเริ่มบริการประชาชนเมื่อวันที่ 7 มีนาคม พ.ศ. 2537
พื้นที่บริเวณที่ตั้งอำเภอจุฬาภรณ์ปัจจุบันคือตำบลสามตำบล โดยมีประวัติว่าหมายถึงสามวัง ได้แก่ วังฆ้อง วังใส และวังนาหมอบุญ ซึ่งทั้งสามวังเป็นที่อยู่อาศัยของเชื้อพระวงศ์แต่โบราณที่ได้เข้ามาบุกเบิกตั้งถิ่นฐานยังบริเวณนี้ ต่อมาเมื่อยุคหนึ่งในอดีต พื้นที่แถบนี้กลายเป็นเขตเคลื่อนไหวและต่อสู้ ของสมาชิกพรรคคอมมิวนิสต์แห่งประเทศไทย ทำให้บริเวณนี้ซึ่งทุรกันดารอยู่แล้วต้องประสบกับปัญหาด้านความมั่นคงและความสงบเรียบร้อยเพิ่มขึ้นอีก นอกจากนี้การพัฒนาและการบริการของทางราชการก็ไม่สามารถเข้าถึงยังจุดนี้ได้
การแบ่งเขตการปกครอง > การปกครองส่วนภูมิภาค

อำเภอจุฬาภรณ์แบ่งเขตการปกครองย่อยออกเป็น 6 ตำบล 30 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | บ้านควนมุด | Ban Khuan Mut | 2 | 1,620 |    |
| 2. | บ้านชะอวด | Ban Cha-uat | 4 | 2,662 |    |
| 3. | ควนหนองคว้า | Khuan Nong Khwa | 4 | 3,302 |    |
| 4. | ทุ่งโพธิ์ | Thung Pho | 8 | 9,856 |    |
| 5. | นาหมอบุญ | Na Mo Bun | 6 | 7,233 |    |
| 6. | สามตำบล | Sam Tambon | 6 | 6,810 |    |
การแบ่งเขตการปกครอง > การปกครองส่วนท้องถิ่น

ท้องที่อำเภอจุฬาภรณ์ประกอบด้วยองค์กรปกครองส่วนท้องถิ่น 5 แห่ง ได้แก่
องค์การบริหารส่วนตำบลนาหมอบุญ ครอบคลุมพื้นที่ตำบลนาหมอบุญทั้งตำบล
องค์การบริหารส่วนตำบลบ้านชะอวด  ครอบคลุมพื้นที่ตำบลบ้านควนมุดและตำบลบ้านชะอวดทั้งตำบล
องค์การบริหารส่วนตำบลควนหนองคว้า  ครอบคลุมพื้นที่ตำบลควนหนองคว้าทั้งตำบล
องค์การบริหารส่วนตำบลทุ่งโพธิ์  ครอบคลุมพื้นที่ตำบลทุ่งโพธิ์ทั้งตำบล
องค์การบริหารส่วนตำบลสามตำบล  ครอบคลุมพื้นที่ตำบลสามตำบลทั้งตำบล
Estola annulata

ชนิดของด้วง
| Estola annulata |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: Coleoptera Coleoptera
วงศ์:: Cerambycidae Cerambycidae
สกุล:: Estola Estola (Fabricius, 1801)
สปีชีส์:: Estola annulata
ชื่อทวินาม
Estola annulata (Fabricius, 1801)

Estola annulata เป็นชนิดของด้วงในวงศ์ Cerambycidae ที่ได้รับการบรรยายโดย Johan Christian Fabricius ใน ค.ศ. 1801 ถือเป็นแมลงที่เป็นที่รู้จักจากอเมริกาใต้
โฟม

สำหรับความหมายอื่น ดูที่ โฟม (แก้ความกำกวม)
กล่องโฟม
โฟมผลิตมาจาก วัตถุดิบคือเม็ดพลาสติก ซึ่งทำจากพอลียูรีเทนหรือยางพารา
โฟม PE (อุตสาหกรรมโฟม PE (EPE = Expandable Polyethylene) ในช่วงแรกๆ ใช้สาร Freons (ซึ่งมีสาร CFC หรือ Chloro Fluoro Carbon เป็นส่วนประกอบ) เป็นตัวทำให้ฟูฟอง (Blowing Agent) โดยโฟมชนิดนี้จะทำให้เกิดมลพิษต่อสิ่งแวดล้อม  จึงได้มีการพัฒนาต่อมาโดยใช้ก๊าซ Butane หรือ Pentane เป็นตัวทำให้ฟูฟองแทน ซึ่งในปัจจุบัน อุตสาหกรรมโฟมไม่ได้นำสาร CFC มาใช้เลยจึงทำให้เกิดผลเสียต่อสิ่งแวดล้อมน้อยลง
โฟม เป็นวัสดุสังเคราะห์ที่ย่อยสลายไม่ได้เองตามธรรมชาติ  และการทำลายโฟมทำให้เกิดมลพิษในหลายๆด้าน  จึงมีความพยายามนำโฟมกลับมาย่อยเป็นพอลิเมอร์อีกครั้ง ในรูปของกาว (ดู กาวจากโฟม)
แหล่งข้อมูลอื่น

โฟม หรือ โฟมพลาสติก คือพลาสติกผ่านกระบวนการใช้สารขยายตัว ทำให้เกิดโพรงแก๊สขึ้นในเนื้อพลาสติก โดยโฟมจะสามารถแบ่งออกเป็น 3 ชนิด ตามวัสดุที่ใช้ในการผลิตโฟม คือ Polystyrene, Polyethylene และPolyurethane